Anzjan jinsab fil-periklu tal-mewt filwaqt li 2 nisa jinsabu midruba wara inċident ikrah li seħħ dalgħodu bejn karozza li ġġorr il-passiġġieri u double decker f’San Pawl il-Baħar. Membri tal-Protezzjoni Ċivili flimkien ma’ 3 ambulanzi marru fuq il-post biex jassistu lill-vittmi li spiċċaw maqbudin fil-vettura. Bil-każ ġiet infurmata l-Maġistrat tal-Għassa Dr. J. Demicoli li ħatret Inkjesta Maġisterjali filwaqt li l-investigazzjonijiet tal-Pulizija għadhom għaddejjin.